15-минутна тренировка – 3 упражнения за 300 мускула в тялото | Спорт Framar.bg
Начало › Спорт › Влез във форма › Тренировки и програми › За релеф › 15-минутна тренировка – 3 упражнения за 300 мускула в тялото
Това е бърза тренировка за цялото тяло, отнемаща само 15 минути, като в нея се използват само 3 упражнения. Три, но... засягащи цели 300 мускула от вашето тяло.
Движенията могат да бъдат изпълнявани навсякъде, което е голямо предимство. Те се изпълняват последователно, по схемата на кръговите тренировки. Всяко от тях се прави в 10 повторения, като целта е да се направят възможно най-много серии. Когато формата ви започне да се подобрява, тогава можете да увеличите броя на повторенията или пък да намалите времето за почивка между кръговете.
Ето и упражненията за изпълнение на тренировката за цялото тяло:
Затворнически клек
Застанете в изправено положение с крака на широчината на раменете и ръце поставени пред гърдите или зад тила. Клековете се правят до ниво, при което бедрата ви застават успоредно на пода. Направете пауза в долна позиция, след което се изправете в начална позиция. През цялото време на изпълнението се старайте да поддържате гърба си изправен, а погледът ви е насочен напред.
Джудо лицеви опори
Започнете от позиция за лицеви опори, но краката ви не са събрани, а разтворени на широчината на раменете и седалищните части са повдигнати нагоре. Движението не е като при традиционната лицева опора, а се прави един вид потапяне надолу чрез свиване на ръцете в лактите. „Гмурнете“ се напред, като брадичката ви трябва да премине на няколко сантиметра от земята, след което извийте гърба, изпънете ръцете и вдигнете главата си към тавана, за да застане тялото ви под формата на буквата V. След това по обратният път се върнете в начална позиция.
Спринтьорски коремни преси
Легнете на земята с изпънати крака и ръце прибрани до тялото със свити под прав ъгъл лакти. Изпълнете коремна преса, като в горна позиция свийте дясното си коляно и се стремете да докоснете с него левият си лакът, след което завъртете тялото си и направете същото с лявото коляно и десния лакът, преди да се върнете в начална позиция. Това е едно повторение.
преди 381 дни, 5 часа и 23 мин.